Edgar H. Sturtevant
Edgar H. Sturtevant var en amerikansk sprogforsker, professor i indoeuropæisk ved Yale University 1927-43. Han var foregangsmand for den i dag udbredte antagelse, at de anatoliske sprog var den første indoeuropæiske sproggruppe, der skilte sig ud fra det indoeuropæiske grundsprog og dermed blev en selvstændig sproggren.
Hans største indsats gjaldt hittitisk, jf. værket A Comparative Grammar of the Hittite Language (1933) og den såkaldte Sturtevants lov om udviklingen af proto-indoeuropæiske konsonanter i hittitisk.